Správa zo zahraničnej pracovnej cesty

1.  Účastník ZPC:
Ing. Ľubomír BILSKÝ, CVTI SR, Lamačská cesta 8/A, 811 04 Bratislava, vedúci Kancelárie riaditeľa, AJ

2.  Zahraničná pracovná cesta:
Účasť na úvodnom stretnutí partnerov projektu SmartNet, v ktorom je CVTI SR jedným z partnerov v slovensko-rakúskom konzorciu riešiteľov.
Miesto: Rakúske združenie priemyslu (Industriellenvereinigung - IV) Schwarzenbergplatz 4, Viedeň, Rakúsko

3.  Rámcový program pobytu:
26. 4. 2012 
12:30 hod – odchod z Bratislavy
14:00 – 17:00 – Pracovné stretnutie
18:30 – príchod do Bratislavy
4.  Stručný priebeh rokovaní, resp. študijného pobytu:
Na úvod stručne prezentovali svoje inštitúcie a aktivity jednotliví partneri projektu SMART>Net – Interregionálna sieť technologických centier.
Partneri za rakúsku stranu
•	Zväz rakúskeho priemyslu (koordinátor projektu), 
•	WIFI Rakúska hospodárska komora,
•	BIC Burgenland,
•	Dolnorakúska obchodná komora. 

Partneri zo Slovenska
•	Centrum vedecko-technických informácií SR (hlavný slovenský partner),
•	ABC – Academic Business Cluster pri Ekonomickej univerzite v Bratislave.

Následne prebehla diskusia o aktivitách, plánovaných výstupoch a zodpovednostiach v rámci jednotlivých pracovných balíkov (WP) projektu SMART>Net:
WP 1	 Informovanosť a publicita
WP 2	 SPOLUNET – ofenzíva v oblasti šírenia poznatkov
WP 3	Inovácie v oblasti efektívneho využívania materiálov 
WP 4	Investície do „najmúdrejších hláv a najšikovnejších rúk“
WP 5	Tréning v rámci spolupráce firiem
WP 6	Trvalo udržateľné inštitucionálne štruktúry
WP 7 	Projektový manažment
Na záver boli rozdelené úlohy a zodpovednosti a boli dohodnuté ďalšie  kroky v súvislosti s implementáciou projektu.

5.  Odporúčané závery:
Využiť účasť v projekte SMART>Net ako príležitosť na získanie nových skúseností v rámci spolupráce s významnými rakúskymi inštitúciami pôsobiacimi dlhoročne v oblasti podpory podnikania, inovácií, výskumu a vývoja a technologického rozvoja. To prispeje i k skvalitneniu a rozšíreniu portfólia podporných služieb poskytovaných zo strany CVTI SR vedeckej komunite a odbornej verejnosti na Slovensku. Priebežne informovať o implementácii projektu, realizovaných aktivitách a dosiahnutých výstupoch. Účasť zástupcu CVTI SR na záverečnom podujatí slovensko-rakúskeho projektu DUO Star, na ktorý projekt SmartNet nadväzuje. Podujatia sa bude konať dňa 23.5.2012 v Trnave.

6.   Prehľad prinesenej dokumentácie a miesto jej uloženia
Propagačné materiály projektu DUO Star, k dispozícii u účastníka ZPC.

7. Osobitne vyhodnotený očakávaný prínos ZPC
Účasť na úvodnom stretnutí partnerov projektu SmartNet bola nevyhnutná z pohľadu koordinácie začatia prác v súvislosti s implementáciou predmetného projektu. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu SmartNet.

Súhlasím so zverejnením správy na internete: áno

Dátum: 04. 05. 2012

Správu vypracoval: Ľubomír Bilský  			.................................................